31.

u skladu s vizijom za EPO i njegovim ostvarivanjem do 2025. te EIP-om i uzimajući u obzir Priopćenje ministara iz Rima, „europska sveučilišta” trebala bi, uz puno poštovanje nadležnosti država članica te u skladu s načelima supsidijarnosti, institucijske autonomije te akademske slobode, uzimajući u obzir nacionalne i regionalne okolnosti, blisko surađivati s tijelima država članica nadležnima za visoko obrazovanje te se usmjeriti na: a) promicanje zajedničke europske vizije, uključujući temeljne akademske vrijednosti koje doprinose jačanju europskog identiteta za sve studente, učitelje, nastavnike, istraživače i osoblje, čime im se pružaju potrebna znanja, vještine i kompetencije za poticanje transformacije u održiviju, otporniju i uključiviju Europu radi suradnje i zajedničkog stvaranja znanja u različitim europskim i globalnim kulturama, na različitim jezicima, preko granica te u različitim sektorima i akademskim disciplinama; b) uspostavu europskih međusveučilišnih kampusa na temelju uključenosti, pravednosti, rodne ravnopravnosti i izvrsnosti u učenju, poučavanju, istraživanju i inovacijama, kojima će se obuhvatiti široko zemljopisno područje u svim dijelovima Europe; c) doprinos zajedničkom, integriranom dugoročnom obrazovanju i osposobljavanju, istraživačkim i inovacijskim strategijama, kao i pružanje usluga društvu, kako bi se povećala kvaliteta, privlačnost, konkurentnost i relevantnost europskih visokih učilišta te ojačao „kvadrat znanja”. Visoka učilišta udružuju internetske i fizičke resurse, tečajeve, stručno znanje, osoblje, podatke i infrastrukturu kako bi iskoristila svoje prednosti i postala otpornija; d) istraživanje novih i privlačnih načina zapošljavanja, nagrađivanja, ocjenjivanja i profesionalizacije nastavnika, osoblja i istraživača, uz rad na boljem priznavanju i ravnoteži između obrazovnih, istraživačkih, upravljačkih i poduzetničkih postignuća, a time i poticanje najbolje prakse za zapošljavanje i razvoj karijere te istodobno poštovanje ravnoteže između poslovnog i privatnog života, uz razvijanje ponovnog uvažavanja i vrednovanja uspješnosti; e) uspostavu sve snažnijih saveza istraživanjem izvedivosti zajedničkog upisa studenata i zajedničkog zapošljavanja akademika i istraživača, u okviru različitih nacionalnih sustava, kako bi njihove karijere u području obrazovanja i istraživanja u okviru saveza postale privlačnije, održivije i fleksibilnije; f) rješavanje društvenih izazova i potrebe za vještinama u Europi partnerskom suradnjom i izgradnjom europskih transdisciplinarnih i transnacionalnih timova studenata i akademika koji stvaraju znanje, zajedno s istraživačima i pripadnicima poslovnih, , inovacijskih i širih zajednica. U suradnji sa svojim okolnim inovacijskim ekosustavima visoka učilišta pripremaju studente, osobe s diplomom i istraživače na početku karijere da maksimalno povećaju svoju zapošljivost i iskoriste prilike koje im se nude te postanu pokretači promjena za dvostruku zelenu i digitalnu transformaciju, kao i da prošire i ojačaju programe doktorskog i postdoktorskog osposobljavanja izvan akademskog osposobljavanja kako bi se, prema potrebi, uključile transverzalne vještine vrijedne drugim sektorima; g) pomak prema uključivanju obrazovanja za održivi razvoj na svim razinama i u sve discipline, na poticaj Programa održivog razvoja do 2030., uz promicanje pristupa STEAM (6) i povećanje privlačnosti područjâ STEM-a te akademskih i istraživačkih karijera, među ostalim i ženama; h) uključivanje kombiniranih oblika mobilnosti, tj. fizičke mobilnosti, koja mora ostati temeljni format, te kombinirane (7) i/ili virtualne (8) mobilnosti u kurikulume, kako bi se povećala mobilnost studenata i osoba s diplomom na svim razinama i kako bi internacionalizacija kod kuće postala stvarnost u skladu sa standardima kvalitete u Europi i državama članicama (9); i) ostvarivanje cjeloživotnog učenja u visokom obrazovanju ponudom različitih mogućnosti obrazovanja i uvođenjem inovativnih pedagoških metoda usmjerenih na studente, koje se zajednički provode diljem europskih međusveučilišnih kampusa, u kojima raznoliko studentsko tijelo može izgraditi fleksibilne načine učenja na svim razinama studija i karijere. Iako se njima ne odstupa od temeljnog načela programâ koji završavaju stjecanjem cjelovite kvalifikacije i ne dovodi ga se u pitanje, mikrokvalifikacije (10) bi mogle biti korisne u ostvarivanju više prilika za učenje prilagođenih netradicionalnim polaznicima i potražnji za novim vještinama na tržištu rada; omogućivanje fleksibilnijeg i modularnijeg iskustva učenja; podupiranje pristupa visokom obrazovanju te uključivanje polaznika, neovisno o njihovim prethodnim kvalifikacijama ili dosadašnjem obrazovanju, promicanjem prilika za nadogradnju vještina i usvajanje novih vještina, uz osiguravanje kvalitetnog obrazovanja; j) promicanje praktičnog iskustva i/ili stručne prakse s potporom vanjskih mentora radi poticanja poduzetničkog načina razmišljanja i razvoja aktivnog građanstva; k) ostvarivanje uravnotežene mobilnosti studenata te mobilnosti osoblja i cirkulacije mozgova unutar savezâ; l) stvaranje novih, uključivijih i inovativnijih okruženja za učenje prilagođenih svim studentima, uključujući one u nepovoljnom položaju i netradicionalne studente, doprinos jačanju kvalitetne i socijalne dimenzije europskih sustava visokog obrazovanja; m) doprinos jačanju dimenzija istraživanja i inovacija visokih učilišta u Europi razvojem zajedničkog programa, zajedničkih infrastruktura i resursa, poticanjem kritične mase, jačanjem ljudskog kapitala te uključivanjem neakademskih dionika u poučavanje i istraživanje, stvarajući na taj način veze s okolnim inovacijskim ekosustavima, građanima i društvom; n) poticanje „europskih sveučilišta” kao „platforme za testiranje” inovativnog poučavanja i istraživanja, uključujući akademsko vrednovanje karijere i sustave nagrađivanja koji, među ostalim, uzimaju u obzir prakse otvorene znanosti, kvalitetu poučavanja, prijenos znanja i informiranje javnosti, poboljšanje sustavâ za praćenje karijere te poboljšano upravljanje karijerama i njihovu diversifikaciju, kao i usvajanje načela i praksi otvorene znanosti, uključujući europski oblak za otvorenu znanost i infrastrukture za objavljivanje s otvorenim pristupom, razmjenu znanja i podataka te otvorenu suradnju; o) promicanje prihvaćanja „Europske povelje za istraživače” i „Kodeksa ponašanja pri zapošljavanju znanstvenika” (11) i njihovih provedbenih mehanizama, uključujući Strategiju ljudskih potencijala za istraživače (HRS4R) i EURAXESS, Zaključke Vijeća o produbljivanju europskog istraživačkog prostora i buduću platformu EIP-a za talente kojima je cilj poticanje europskih praksi razvoja karijere u području istraživanja, koje se primjenjuju na višestruke karijere; p) poticanje potpunog iskorištavanja izvrsnih istraživačkih i inovacijskih kapaciteta EU-a u sektorima visokog obrazovanja i istraživanja uz potporu visokokvalificiranim i konkurentnim europskim istraživačima, veću istraživačku izvrsnost i ojačane kapacitete za prijenos znanja i inovacije u Europi, s pomoću snažnije povezanosti s programom Obzor Europa te prekogranične, interdisciplinarne i međusektorske operabilnosti karijera; q) pomoć u utvrđivanju prepreka potpunom iskorištavanju potencijala inicijative Europska sveučilišta te, u onoj mjeri u kojoj je to moguće, predlaganje rješenja koja bi mogla pogodovati čitavom sustavu visokog obrazovanja, a koja će se donositi na pravno odgovornoj razini donošenja odluka; r) služenje kao primjer za preobrazbu europskog visokog obrazovanja i daljnju provedbu ključnih obveza Bolonjskog procesa, uključujući automatsko priznavanje kvalifikacija i razdoblja mobilnosti u inozemstvu, te kao poveznica između EPO-a i EIP-a, u punoj sinergiji s EPVO-om; s) doprinos povećanju izvrsnosti u istraživanju i kvalitete u području obrazovanja, među ostalim u međunarodnom kontekstu, pridonoseći time konkurentnosti europskog sektora visokog obrazovanja u okviru globalne utrke za talentima, među ostalim internacionalizacijom visokih učilišta, suradnjom u cilju rješavanja globalnih izazova, promicanjem temeljnih akademskih vrijednosti te zajedničkih europskih vrijednosti, suradnjom u borbi protiv vanjskog uplitanja, reformom sustavâ za vrednovanje istraživanja i karijera te zaštitom nalaza istraživanja i intelektualne imovine u skladu s načelima otvorenog pristupa i otvorenih podataka na razini EU-a;